Màgia, bons desitjos, música i sorpreses, protagonitzaran el Concert de Nadal de l’Agrupació Musical Los Silos
2025-07-24

És el concert més esperat, el més màgic, el que omple de somriures el Centre Cultural Tívoli i en el qual les sorpreses estan presents des del primer minut, qual comencen a sonar les primeres notes. Es tracta del Concert de Nadal de l’Agrupació Musical Los Silos de Burjassot que, diumenge que ve 18 de desembre a les 11:30 hores, posarà en peus a tot el Tívoli.

Un concert també solidari ja que l’Agrupació va a tornar a col·laborar amb el Banc d’Aliments de Kanguros_LV. Per aquest motiu, a l’entrada del Tívoli les voluntàries de l’entitat social estaran rebent al públic que podrà canviar un quilo d’aliments per una entrada. Un xicotet però alhora gran gest en aquestes dates per a ajudar a les famílies amb menys recursos.

En aquest especial matí no podien faltar els components de la Banda Juvenil i de la Banda Simfònica, els quals estaran també acompanyats dels alumnes de percussió i de les veus dels més xicotets de l’Escola de Música que també tindran el seu protagonisme en un concert tan especial.

A tot açò s’unirà una vista d’allò més especial ja que, els Reis Mags han fet un alt en el seu camí i en el seu gran treball de preparar els regals que deixaran en les cases la nit del 5 de gener per a passar-se també pel Tívoli. No han volgut perdre’s aquest gran concert i acompanyar a tot el públic en un matí tan especial.